**Հայաստանի տարածքային զարգացման հիմնադրամ**

 **ՀՐԱՎԵՐ**

**ՀԵՏԱՔՐՔՐՈՒԹՅԱՆ ՀԱՅՏ ՆԵՐԿԱՅԱՑՆԵԼՈՒ**

 **Ծրագրի մասին:  ՀՏԶՀ/ԱՄՆ ՄԶԳ Տեղական ինքնակառավարման և ապակենտրոնացման բարեփոխումների ծրագիր**

**Ծրագրի բիզնես էթիկայի դասընթացավարի` անհատ խորհրդատուի ընտրություն**

**USAID-14/24**

*Հայաստանի տարածքային զարգացման հիմնադրամը (ՀՏԶՀ) բաց մրցույթ է հայտարարում ծրագրի բիզնես էթիկայի դասընթացավարի` անհատ խորհրդատուի թափուր տեղի համար։*

**Ծրագրի նկարագրությունը**

«Տեղական ինքնակառավարման և ապակենտրոնացման բարեփոխումների» ծրագիրը ֆինանսավորվում է ԱՄՆ կառավարության կողմից և իրականացվում է Հայաստանի տարածքային զարգացման հիմնադրամի կողմից:

Դրամաշնորհը տրամադրվել է Հայաստանի Հանրապետության կառավարությանը՝ ՏԻՄ համակարգի հզորացման, համայնքային ծառայությունների բարելավման և կառավարության ապակենտրոնացման քաղաքականությանն աջակցելու նպատակով:

Ծրագիրը մեկնարկել է 2022թ. դեկտեմբերի 1-ին և նախատեսվում է ավարտին հասցնել 2027թ. նոյեմբերի 30-ին:

***Կնքվելիք ծառայությունների մատուցման պայմանագրի գործունեության ժամկետը կսահմանվի 1 ամիս տևողությամբ՝ երկարաձգման հնարավորությամբ:***

 **Դասընթացավարի գործունեության շրջանակները**

Բիզնես էթիկայի և համապատասխանության դասընթացավարը պատասխանատու է ՀՏԶՀ, ներառյալ ՀՏԶՀ կողմից իրականացվող միջազգային ծրագրերում ներգրավված անձնակազմի համար բիզնես էթիկայի և համապատասխանության դասընթացի մշակման և անցկացման համար:

Պայմանագրային պարտականությունները ներառում, սակայն չեն սահմանափակվում հետևյալ կետերով.

* **Առաջադրանք 1․ դասընթացի մեթոդաբանության, բովանդակության և օրակարգի մշակում՝ պատրաստելով և Պատվիրատուին տրամադրելով․**
* Դասընթացի մասնակիցների համար թեմատիկ նյութեր,
* Դասընթացի ցուցադրանյութեր։

Դասընթացավարը պետք է սերտորեն համագործակցի ՀՏԶՀ ԱՄՆ ՄԶԳ ՏԻԱԲ ծրագրի թիմի հետ՝ կազմակերպության առանձնահատկությունները և լսարանի կարիքները հաշվի առնելու նպատակով։

* **Առաջադրանք 2․ մոտ 8 ժամ տևողությամբ դեմ առ դեմ դասընթացի անցկացում։**
* **Առաջադրանք 3․ ավարտական հաշվետվության և դասընթացի ժամանակ քննարկումների վրա հիմնված բիզնես էթիկայի և համապատասխանության ամրապնդմանն ուղղված առաջարկությունների պատրաստում և ներկայացում ՏԻԱԲ ծրագրի ղեկավարին։**

**Դասընթացի բովանդակությունը**

Դասընթացավարը, օգտագործելով զանազան մեթոդներ, պետք է մասնակիցներին ներկայացնի ժամանակակից գործարար միջավայրին բնորոշ բարեվարքության և համապատասխանության սկզբունքները՝ նպաստելով ՀՏԶՀ կառուցվածքային ստորաբաժանումների կողմից իրականացվող գործառույթների հետ կապված ռիսկերի բացահայտմանը և համապատասխանության շարունակական ապահովման ուղիների մշակմանը։ Այն պետք է ներառի նաև տեղեկատվություն՝ գործարար վարքագծի կանոնների, նորմերի, արժեքների, բարոյական և ոչ բարոյական մեթոդների և հարակից այլ թեմաների մասին։

**Դասընթացից ակնկալվող արդյունքները․**

* Բիզնես էթիկայի և համապատասխանության համատեքստում զարգացել են դասընթացի մասնակիցների կարողությունները,
* Դասընթացի մասնակիցների ստացած գիտելիքներն ու հմտությունները նպաստում են գործարար միջավայրում կորպորատիվ էթիկայի կանոններին համապատասխան վարվելակերպի բարելավմանը,
* Դասընթացի մասնակիցներն ի վիճակի են իրենց ստացած գիտելիքները և հմտությունները փոխանցել անձնակազմի այլ անդամներին։

**Դասընթացավարի որակավորումը և հմտությունները**

* Մագիստրոսի աստիճան իրավունքի, բիզնեսի կառավարման, էթիկայի և համապատասխանության կամ այլ համարժեք ոլորտում;
* Էթիկայի և համապատասխանության բնագավառում առնվազն 5 տարվա դասավանդման կամ խորհրդատվության փորձառություն;
* Դասընթացներ վարելու և լսարանի հետ աշխատելու հմտություն և փորձառություն;
* Հայերեն գրավոր և բանավոր հաղորդակցվելու գերազանց հմտություններ;
* Անգլերենի իմացությունը ցանկալի է;
* Ժամանակի կառավարման, կազմակերպչական և պլանավորման, առաջնահերթություններ սահմանելու, լսարանի կարիքներին արձագանքելու հմտություններ, ինչպես նաև հռետորական ձիրք;
* MS Office-ի իմացություն։

**Թիրախային խումբ**

ՀՏԶՀ, ներառյալ ՀՏԶՀ կողմից իրականացվող միջազգային ծրագրերում ներգրավված անձնակազմի տարբեր տարիքի և սեռի խմբերի անդամներ։

**Ծրագրի կառավարում**

Ծրագրի կառավարումն իրականացնում է ՀՏԶՀ ԱՄՆ ՄԶԳ ՏԻԱԲ ծրագրի թիմը, իսկ որոշումները կայացնում է ծրագրի ղեկավարը՝ համաձայնեցնելով ՀՏԶՀ գործադիր տնօրենի հետ։

**Պատվիրատուի կողմից տրամադրվող օժանդակություն**

Պատվիրատուն պետք է ապահովի դասընթացի համար կահավորված դահլիճի/սենյակի տրամադրումը, պրոյեկտորի և այլ անհրաժեշտ սարք/սարքավորումների, դասընթացավարի առաջարկով տպագրված և այլ նյութերի ու պարագաների տրամադրումը։

**Դիմելու կարգը**

Հետաքրքրված խորհրդատուն պետք է ներկայացնի տվյալներ իր կրթության և աշխատանքային փորձի վերաբերյալ (CV), որակավորումը հիմնավորող փաստաթղթեր և անհրաժեշտության դեպքում Պատվիրատուի կողմից պահանջվող այլ տեղեկատվություն:

 Խորհրդատուի ընտրությունը կիրականացվի Համաշխարհային Բանկի ուղեցույցի “Համաշխարհային բանկի փոխառուների կողմից ՎԶՄԲ-ի փոխառությունների և ՄԶԸ-ի վարկերի և դրամաշնորհների շրջանակներում խորհրդատուների ընտրություն և վարձում” սահմանված «Անհատ Խորհրդատուի ընտրության» ընթացակարգի համաձայն:

 Լրացուցիչ տեղեկություններ հնարավոր է ստանալ ստորև բերված հասցեում, ՀՏԶՀ-ի գրասենյակից, աշխատանքային օրերին, ժամը 09:00-ից մինչև 18:00-ը:

Փաստաթղթեր պետք է ներկայացվեն էլ-փոստով՝ l.sedrakyan@atdf.am, o.kirakosyan@atdf.am, կամ առձեռն, ոչ ուշ քան **2024թ. հունիսի 20-ը, ժամը 17:00**:

Հայաստանի տարածքային զարգացման հիմնադրամ,

ՀՀ, ք.Երևան, 0037, Կ.Ուլնեցու 31, ՀՏԶՀ գրասենյակ,

Գնումների վարչություն

Հեռախոսը՝ (374 60) 50-15-60: